La Camisa Negra is die derde snit van die album Mi Sangre van die Colombiaanse sanger Juanes, geskryf deur homself en Octavio Mesa. Dit is 'n samesmelting van die Volksverhale van Antioquia-klankbaan en popmusiek. Hierdie liedjie was 'n sukses, en het hoog gestyg op wêreldtrefferslyste. In Duitsland het dit goed verkoop, en in lande soos Bulgarye, Oostenryk, Frankryk en Griekeland het La camisa Negra gelei tot die verspreiding van ander enkelsnitte uit die album Mi Sangre. In 2005, het Juanes "Mi sangre" in Engeland, Asië en Australië vrygestel, wat afgeskop het met 'n intense promosietoer, gevolg deur 'n konserttoer, vir die gebied. In die rolprent Die stad van stilte verskyn uittreksels hiervan. Die lied was omstrede in Italië, toe sommiges dit gespeel het ter ondersteuning van fascisme, aangesien uit sekere oorde 'n verband gesien word met "La Camisa Negra" (in Italiaans "Camicia nera"), 'n paramilitêre groep bekend as die Italiaanse fascistiese Swarthemde, wat die vorige fascistiese bewind van Benito Mussolini ondersteun. Sommige nagklubs besoek deur vêrregse ondersteuners, het hul hande in die Fascistiese saluut gelig wanneer die lied gespeel is.